

ประกาศ โรงพยาบาลแม่วาง อำเภอแม่วาง จังหวัดเชียงใหม่

เรื่อง การดำเนินงานตามบทบาทภารกิจของโรงพยาบาลแม่วาง อำเภอแม่วาง จังหวัดเชียงใหม่

------------------

ตามพระราชบัญญัติข้อมูลข่าวสารของราชการพ.ศ. 2540 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดีพ.ศ. 2546 กำหนดให้หน่วยงานภาครัฐทุกหน่วยงานจะต้องจัดให้มีระบบเครือข่ายสารสนเทศ เพื่อเป็นการอำนวยความสะดวกแก่ประชาชนผู้ติดต่อราชการสามารถเข้าตรวจสอบข้อมูลเบื้องต้นที่เกี่ยวข้องในการขอรับบริการได้ผู้อำนวยการโรงพยาบาลแม่วาง อำเภอแม่วาง จังหวัดเชียงใหม่ ได้ให้ประชาสัมพันธ์การดำเนินงานตามบทบาทภารกิจของโรงพยาบาลแม่วาง อำเภอแม่วาง จังหวัดเชียงใหม่ดังนี้

โรงพยาบาลแม่วาง อำเภอแม่วาง จังหวัดเชียงใหม่ เป็นหน่วยงานราชการส่วนภูมิภาค มีภารกิจ หน้าที่ ด้านการสาธารณสุข ป้องกัน ดูแล ส่งเสริมสุขภาพ ฟื้นฟูสุขภาพ ของประชาชนในอำเภอแม่วาง จังหวัดเชียงใหม่ ตามกฎกระทรวง แบ่งส่วนราชการ สำนักงานปลัดกระทรวง กระทรวงสาธารณสุข พ.ศ. 2560 ข้อ 21

1. จัดทำแผนยุทธศาสตร์ด้านสุขภาพในเขตพื้นที่อำเภอ
2. ดำเนินการและให้บริการด้านการแพทย์และสาธารณสุขในเขตพื้นที่อำเภอ
3. กำกับ ดูแล ประเมินผล และสนับสนุนการปฏิบัติงานของหน่วยงานสาธารณสุขในเขตพื้นที่อำเภอ เพื่อให้การปฏิบัติงานเป็นไปตามกฎหมาย มีการบริการสุขภาพที่มีคุณภาพและมีการคุ้มครองผู้บริโภคด้านสุขภาพ
4. ส่งเสริม สนับสนุน และประสานงานเกี่ยวกับงานสาธารณสุขในเขตพื้นที่อำเภอให้เป็นไปตามนโยบายของกระทรวง
5. พัฒนาระบบสารสนเทศ งานสุขศึกษา และการสื่อสารสาธารณะด้านสุขภาพในเขตพื้นที่อำเภอ
6. ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือได้รับมอบหมาย
7. กำหนดภารกิจแยกตามกลุ่มงานตามโครงสร้างโรงพยาบาลชุมชน จำนวน 6 กลุ่มงาน
8. กลุ่มงานบริหารทั่วไป
9. กลุ่มงานเวชปฏิบัติครอบครัวและชุมชน
10. กลุ่มงานเทคนิคบริการทางการแพทย์
11. กลุ่มงานเภสัชกรรมและคุ้มครองผู้บริโภค
12. กลุ่มงานทันตกรรม
13. กลุ่มงานการพยาบาล
14. ภารกิจ
15. บริการสุขภาพที่มีคุณภาพ
16. พัฒนาเครือข่ายในการจัดการสุขภาพสอดคล้องกับปัญหาในพื้นที่แบบบูรณาการ ไร้รอยต่อ
17. พัฒนาบุคลากรต่อเนื่องในทุกสาขาเพื่อบริการที่มีคุณภาพและความผูกพัน
18. พัฒนาเครือข่ายระบบเทคโนโลยีสารสนเทศเพื่อการบริการ,การบริหารจัดการ
19. พัฒนาระบบการเงินการคลังเพื่อความเพียงพอทางการเงิน
20. บริหารจัดการโดยยึดหลักธรรมาภิบาลและมุ่งเน้นผลสัมฤทธิ์
21. การดำเนินงานตามภารกิจของโรงพยาบาลแม่วาง อำเภอแม่วาง จังหวัดเชียงใหม่รายละเอียดการดำเนินงานตามบทบาทภารกิจที่เป็นปัจจุบันตามเอกสารแนบท้าย

จึงประกาศให้ทราบทั่วกัน

ประกาศ ณ วันที่ มีนาคม พ.ศ. 2561

(นายอำพร เอี่ยมศรี)

ผู้อำนวยการโรงพยาบาลแม่วาง

**การดำเนินงานตามบทบาทภารกิจ**

**ของโรงพยาบาลแม่วาง อำเภอแม่วาง จังหวัดเชียงใหม่**

**พ.ศ.2561**

โรงพยาบาลแม่วาง อำเภอแม่วาง จังหวัดเชียงใหม่ แบ่งกลุ่มงานตามภารกิจตามกฎกระทรวง แบ่งส่วนราชการสำนักงานปลัดกระทรวงกระทรวงสาธารณสุข พ.ศ. 2560 ข้อ 21 ประกาศในราชกิจจานุเบกษา เล่ม 134 ตอนที่ 64 ก หน้า 4 วันที่ 14 มิถุนายน 2560

**1. กลุ่มงานบริหารทั่วไป** รับผิดชอบการบริหารจัดการดังนี้

1.1 งานธุรการ

1.2 งานยานพาหนะ

1.3 งานการเจ้าหน้าที่

1.4 งานการเงินและบัญชี

1.5 งานพัสดุ

1.6 งานซ่อมบำรุงและระบบสาธารณูปโภค

1.7 งานยุทธศาสตร์และแผนงานโครงการ

1.8 งานโภชนาการ

1.9 งานซักฟอก

**2. กลุ่มงานบริการด้านปฐมภูมิและองค์รวม**

2.1 งานสุขาภิบาลทั่วไป

2.2 งานอนามัยสิ่งแวดล้อม

2.3 งานควบคุมและป้องกันโรค

2.4 งานอาชีวอนามัย

2.5 งานอนามัยแม่และเด็ก

2.6 งานวางแผนครอบครัว

2.7 งานสร้างเสริมภูมิคุ้มกันโรค

2.8 งานอนามัยโรงเรียน

2.9 งานควบคุมโรคติดต่อ

2.10 งานแพทย์แผนไทย

**3. กลุ่มงานเทคนิคบริการทางการแพทย์**

3.1 แพทย์

3.2 งานเทคนิคการแพทย์

3.3 งานเวชกรรมฟื้นฟู

3.4 งานรังสีวินิจฉัย

**4.กลุ่มงานการพยาบาล**

4.1 งานผู้ป่วยนอก

ให้บริการพยาบาลผู้ป่วยทุกสาขา ในการตรวจวินิจฉัยและการบำบัดรักษา จัดคลินิกเฉพาะโรคคลินิก โรคติดเชื้อ โรคเรื้อรัง วิเคราะห์คัดกรอง ให้คำแนะนำส่งเสริมสุขภาพ ป้องกันภาวะแทรกซ้อน ส่งต่อดูแลต่อเนื่อง สอน ฝึกอบรม พัฒนาและวิจัย

**4.2 งานผู้ป่วยใน**

ให้บริการด้านการรักษาผู้ป่วยที่รับไว้นอนในโรงพยาบาล ตามแผนการรักษาของแพทย์ ตั้งแต่แรกรับจนถึงจำหน่าย ตลอด 24 ชั่วโมง โดยให้การพยาบาลแบบองค์รวม ครอบคลุมทั้งทาง ด้านรักษาพยาบาล ส่งเสริมสุขภาพ ป้องกันโรค และฟื้นฟูสภาพ อีกทั้งมีการดูแลต่อเนื่องในชุมชน และการ ส่งต่อผู้ป่วยไปยังโรงพยาบาล ที่มีศักยภาพสูงกว่า โดยใช้กระบวนการพยาบาลเป็นแนวทางในการปฏิบัติ เพื่อดูแลผู้ป่วย

**4.3 งานผู้ป่วยอุบัติเหตุและฉุกเฉิน**

ให้บริการพยาบาลผู้ป่วยที่บาดเจ็บหรือผู้ป่วยที่เจ็บป่วยฉุกเฉินรุนแรงทุกสาขาที่อยู่ในภาวะวิกฤติอันตรายต่อชีวิตทุกกลุ่มโรค ประเมินอาการ สัญญาณชีพ ช่วยชีวิตเร่งด่วน ป้องกันภาวะแทรกซ้อนจัดการข้อมูล ด้านนิติเวช สอน ฝึกอบรม พัฒนาและวิจัย

**4.4 งานห้องคลอด**

ให้การพยาบาลหญิงตั้งครรภ์ ประเมินอาการ เฝ้าระวังตั้งแต่ระยะรอคลอด ทำคลอดในภาวะปกติและภาวะฉุกเฉิน ทางสูติศาสตร์ เช่น ครรภ์เป็นพิษ ท่าก้น คลอดยาก ตกเลือดก่อนและหลังคลอด ส่งเสริมสุขภาพ ดูแลมารดา และทารก แบบองค์รวมศึกษา พัฒนา วิจัย อบรม

**4.5 งานห้องผ่าตัด**

จัดระบบการพยาบาลและช่วยผ่าตัดผู้ป่วยทุกสาขา ทั้งในผู้ป่วยฉุกเฉิน วิกฤตทุกโรค ทางศัลยกรรม ป้องกันความเสี่ยง ภาวะแทรกซ้อนจากการผ่าตัด ใช้อุปกรณ์ เครื่องมือพิเศษ ฟื้นฟูสภาพผู้ป่วยหลังผ่าตัด ศึกษา วิจัย ฝึกทักษะเฉพาะทาง

**4.6 งานเอดส์และวัณโรค**

- ให้บริการปรึกษาก่อนและหลังการตรวจเลือดหาการติดเชื้อ เอชไอวี บริการผู้ติดเชื้อ/ผู้ป่วยเอดส์ ผู้ป่วยวัณโรคตามมาตรฐานแบบองค์รวม อย่างเหมาะสมและต่อเนื่อง

- บริการจ่ายยาต้านไวรัสเอดส์ และยาป้องกันโรคติดเชื้อฉวยโอกาส

- ให้บริการขึ้นทะเบียนการรักษาผู้ป่วยวัณโรค ติดตามการรักษาอย่างต่อเนื่อง รวมถึงการเยี่ยมบ้าน

**4.7 งานสุขภาพจิตและยาเสพติด**

- งานสุขภาพจิตรับผิดชอบ ให้บริการตรวจวินิจฉัย และบำบัดรักษาผู้ป่วยโรคทางจิตเวช ติดสารเสพติด ปัญหาสุขภาพจิต คู่สมรสหรือปัญหาครอบครัว ความบกพร่องทางบุคลิกภาพ ปัญหา การปรับตัวในวัยต่างๆ ทั้งใน เด็ก วัยรุ่น และผู้ใหญ่ ตลอดจนการดำเนินงานต่างๆ เพื่อป้องกันปัญหาสุขภาพจิตและส่งเสริมสุขภาพจิตใจ ชุมชน เพื่อลดอัตราของผู้ป่วยทางจิต หรือปัญหาสุขภาพจิตในสังคม

- งานยาเสพติด บำบัด รักษายาเสพติด ประเมินคัดกรอง ประเภทผู้ป่วยยาเสพติด ส่งเสริมป้องกัน บำบัด รักษา ผู้ป่วยยาเสพติด รับส่งต่อ บำบัด รักษาต่อเนื่อง ในชุมชน ติดตามผู้ป่วยเพื่อลดการ ไปเสพซ้ำ ร่วมกับกลุ่มงานสุขภาพจิต

**4.8 งานควบคุมการติดเชื้อ(IC)**

รับผิดชอบป้องกันและควบคุม การติดเชื้อในโรงพยาบาล ครอบคลุม ผู้รับบริการ บุคลากร อุปกรณ์ และสิ่งแวดล้อม พร้อมเฝ้าระวังติดเชื่อ ไม่ให้มีการแพร่กระจายเชื้อโรค สู่ชุมชนและสิ่งแวดล้อม

**4.9 งานผู้ป่วยกึ่งวิกฤต**

ในการพยาบาลแบบองค์รวม ช่วยเหลือ ดูแลผู้ป่วยหนักมากที่อยู่ในภาวะวิกฤติ อันตราย ต่อชีวิต ในกลุ่มโรคเสี่ยงรุนแรง ทางด้านอายุรกรรม ศัลยกรรม กุมารเวชกรรม และสูตินรีเวช ซึ่งเกี่ยวข้องกับระบบหัวใจ

**4.10 งานประชาสัมพันธ์**

รับผิดชอบแจ้งข้อมูลข่าวสารประชาสัมพันธ์ทั่วไป ประสานงานทางโทรศัพท์ทั้งในหน่วยงานและภายนอกหน่วยงาน ให้บริการทั้งผู้ป่วย และญาติ ในการติดต่อสอบถาม ประสานงาน เพื่อความสะดวกรวดเร็วในการมารับบริการ ซักประวัติ คัดกรองอาการสำคัญ ก่อนส่งตรวจจุดบริการต่างๆ และสร้างภาพลักษณ์ที่ดีต่อองค์กร รวมทั้งเผยแพร่ ข้อมูลข่าวสารในองค์กรผ่านช่องทางประชาสัมพันธ์ต่างๆ 

**5. งานประกันสุขภาพ ยุทธศาสตร์และสารสนเทศทางการแพทย์**

**5.1 งานเวชระเบียน**

ให้บริการจัดทำ บันทึก จัดเก็บ ค้นหาเวชระเบียน ทั้งผู้ป่วยนอกและผู้ป่วยใน ตลอด 24 ชั่วโมง ส่วนงานให้บริการ สถิติ ข้อมูลทางการแพทย์ของโรงพยาบาล ทำงานร่วมกับศูนย์คอมพิวเตอร์ เพื่อตอบสนองเทคโนโลยีสารสนเทศและเวชระเบียน เพื่อให้ได้ข้อมูลอย่างถูกต้อง รวดเร็ว ครบถ้วน ปลอดภัย เพื่อให้ผู้รับบริการพึงพอใจ

**5.2 งานประกันสุขภาพ**

- งานขึ้นทะเบียนสิทธิ์ในระบบประกันสุขภาพ

- งานตรวจสอบสิทธิ์การรักษาพยาบาล

- งานเรียกเก็บค่ารักษาพยาบาล

- งานฐานข้อมูลและสาระสนเทศระบบประกันสุขภาพ

- งานรับเรื่องร้องเรียน

**5.3 งานสารสนเทศทางการแพทย์**

* + รวบรวมวิเคราะห์ข้อมูล พัฒนาระบบคุณภาพข้อมูล และระบบงานสารสนเทศ ในโรงพยาบาลให้มีประสิทธิภาพ
  + ควบคุมกำกับ ติดตามและดูแล ระบบฐานข้อมูล (Server) และระบบเครือข่ายคอมพิวเตอร์ ของโรงพยาบาลแม่วาง
  + ควบคุม กำกับ ระบบงานตามตัวชี้วัดของโรงพยาบาล
  + บริการข้อมูลข่าวสารที่เกี่ยวข้องแก่หน่วยงานต่างๆ

**5.4 งานแผนงานยุทธศาสตร์**

* + ร่วมจัดทำแผน/กำหนดนโยบายและแนวทางการดำเนินงานแผนงานโครงการสาธารณสุข
  + ร่วมวางแผนแนวทางการบริหารงบบริการสร้างเสริมสุขภาพและป้องกันโรค(งบ PP)
  + ตรวจสอบความถูกต้องและงบประมาณของโครงการ นำเสนอต่อหัวหน้างานและผู้บริหาร ต่อไป
  + ติดต่อประสานงาน โครงการที่ต้องจัดส่งและได้รับการอนุมัติแล้ว และจัดเก็บโครงการ
  + ประสานเรื่องงบประมาณโครงการและสรุปงบประมาณโครงการกับงานการเงิน
  + ร่วมประชุมและนำเสนอโครงการต่องบขององค์การปกครองส่วนท้องถิ่น
  + จัดทำโครงการต่างๆที่เกี่ยวข้องกับการพัฒนาโรงพยาบาลหรือขอรับการสนับสนุนงบประมาณจากองค์กรต่างๆ เช่น ขอรับการสนับสนุนงบประมาณจากสถานกงสุลใหญ่ ณ นครเชียงใหม่
  + ร่วมจัดการประชุมและทำแผนยุทธศาสตร์สรุปและวิเคราะห์ผลการดำเนินงาน สาธารณสุขระดับอำเภอเพื่อรองรับการนิเทศงาน และตรวจราชการของหน่วยงานต่างๆ
  + ร่วมจัดการประชุมและทำแผนยุทธศาสตร์ แผนปฏิบัติการประจำปี รวมถึงจัดทำตัวชี้วัดระดับโรงพยาบาล
  + ติดตามผลการดำเนินงานตามแผนยุทธศาสตร์/กลยุทธ์ของโรงพยาบาล
  + รวบรวมแผนยุทธศาสตร์/กลยุทธ์ประจำปี นำเสนอต่อทีมนำพัฒนาคุณภาพโรงพยาบาล เพื่อเห็นชอบเป็นแผนพัฒนาโรงพยาบาล
  + กำกับ ติดตาม ประเมินผลตัวชี้วัดด้านสาธารณสุข ของโรงพยาบาล

**6. กลุ่มงานเภสัชกรรมและคุ้มครองผู้บริโภค**

**6.1 งานบริการเภสัชกรรม**

รับผิดชอบให้บริการเภสัชกรรมเกี่ยวกับ การคัดเลือกจัดซื้อ จัดหาเวชภัณฑ์ ให้มีคุณภาพ ได้มาตรฐาน ถูกต้องตามหลักวิชาการอย่างประหยัดและทั่วถึง อาจติดตาม ระดับยาในเลือดของผู้ป่วย ควบคุมยุทธภัณฑ์ ควบคุมการให้บริการการใช้ยา และเวชภัณฑ์ให้คำปรึกษา และแนะนำการใช้ยาแก่ผู้ป่วยและบุคลากรทางการแพทย์

**6.2 งานบริหารเวชภัณฑ์**

รับผิดชอบการคัดเลือกซื้อยา จัดหา ผลิต ควบคุม เก็บรักษา จัด จ่าย และการกระจาย เภสัชภัณฑ์ที่ถูกต้องตามหลักการและระเบียบกำหนด

**6.3 งานเภสัชกรรม/คลินิกวิชาการ**

รับผิดชอบ การบริการงานบริบาลเภสัชกรรม ได้แก่ การจ่ายยา และให้คำแนะนำ ปรึกษาด้านการใช้ยา การติดตามการใช้ยาของผู้ป่วย การสืบค้น และแก้ไขปัญหา ที่เกิดจากการบำบัดทางยา และผลิตภัณฑ์สุขภาพแก่ผู้ป่วย บุคลากรทางการแพทย์ และประชาชนทั่วไป

**6.4 งานคุ้มครองผู้บริโภค**

- การคุ้มครองผู้บริโภคด้านยา ด้านอาหาร ด้านเครื่องสำอาง ด้านวัตถุเสพติด ด้านวัตถุอันตราย ด้านเครื่องมือแพทย์

- สร้างการมีส่วนร่วมของหน่วยงานทุกภาคส่วน

- ควบคุม กำกับ มาตรฐาน งานคุ้มครองผู้บริโภคตามมาตรฐานทุกด้าน

- ศึกษา วิจัย นวัตกรรมและพัฒนา องค์ความรู้ ด้านคุ้มครองผู้บริโภค

- วิเคราะห์และสังเคราะห์ข้อมูล เพื่อนำมากำหนดนโยบาย

**7. กลุ่มงานทันตกรรม**

รับผิดชอบให้บริการตรวจการตรวจวินิจฉัย การบำบัด รักษา ฟื้นฟูสภาพ ส่งเสริม และป้องกัน ทางทันตกรรม งานผู้ป่วยในและนอก การส่งเสริม ป้องกันทันตกรรมในคลินิก งานให้คำปรึกษา การสอนและฝึกอบรม งานวิจัยและพัฒนา โดยแบ่งงานออกเป็น 4 งานดังนี้

- งานบริการด้านคลินิก

- งานส่งเสริมทันตสุขภาพ

- งานฟื้นฟูสภาพในช่องปาก

- งานทันตกรรมชุมชน

ประกาศ ณ วันที่ มีนาคม พ.ศ. 2561

(นายอำพร เอี่ยมศรี)

ผู้อำนวยการโรงพยาบาลแม่วาง



**บันทึกข้อความ**

**ส่วนราชการ** โรงพยาบาลแม่วาง อำเภอแม่วาง จังหวัดเชียงใหม่ โทร 0 5392 8044-5

# **ที่ ชม** 0032.301 / **วันที่ 5 มีนาคม 2561**

**เรื่อง** ขออนุญาตเผยแพร่ประชาสัมพันธ์การดำเนินงานตามบทบาทภารกิจของ โรงพยาบาลแม่วาง

**--------------------------------------------------------------------------------------------------------------------------**

**เรียน** เรียนผู้อำนวยการโรงพยาบาลแม่วาง

หน่วยงานกลุ่มงานบริหารทั่วไป โรงพยาบาลแม่วาง ได้จัดทำประกาศโรงพยาบาลแม่วาง เรื่องการดำเนินงานตามบทบาทภารกิจของโรงพยาบาลแม่วาง ตามหลักเกณฑ์การประเมินคุณธรรมและความโปร่งใส ในการดำเนินงานของหน่วยงานภาครัฐ (Integrity and transparency assessment : ITA) เพื่อเผยแพร่ ประชาสัมพันธ์ ดำเนินงาน ตามบทบาท ภารกิจ ของหน่วยงาน ให้ประชาชนทั่วไปทราบทางที่กำหนด

กลุ่มงานบริหารทั่วไป โรงพยาบาลแม่วาง จึงขออนุญาตเผยแพร่ประชาสัมพันธ์บทบาทอำนาจหน้าที่ของหน่วยงาน ให้ประชาชนทราบ ในเว็บไซต์โรงพยาบาลแม่วาง

จึงเรียนมาเพื่อโปรดพิจารณาอนุญาต

(นางสมจิต รุ่งแสง)

นักจัดการงานทั่วไปชำนาญการ

(นายอำพร เอี่ยมศรี)

ผู้อำนวยการโรงพยาบาลแม่วาง